দলীয় দফতরে মমতার আসা নিয়ে সাফাই দিয়ে বিস্ফোরক মন্তব্য করলেন অশোক ঘোষ। বিবৃতি দিয়ে ওই ঘটনাকে তুলনা করলেন বোফোর্স কেলেঙ্কারির বিরুদ্ধে বামেদের আন্দোলনের সঙ্গে। বোফোর্স সহ বেশ কিছু দুর্নীতি নিয়ে রাজীব গান্ধীর বিরুদ্ধে আন্দোলনে জাতীয় ফ্রন্ট তৈরি করেছিলেন জ্যোতি বসু, ভিপি সিং-রা। সেই ফ্রন্টকে বাইরে থেকে সমর্থন করেছিল বিজেপিও।
 ওয়েব ডেস্ক: দলীয় দফতরে মমতার আসা নিয়ে সাফাই দিয়ে বিস্ফোরক মন্তব্য করলেন অশোক ঘোষ। বিবৃতি দিয়ে ওই ঘটনাকে তুলনা করলেন বোফোর্স কেলেঙ্কারির বিরুদ্ধে বামেদের আন্দোলনের সঙ্গে। বোফোর্স সহ বেশ কিছু দুর্নীতি নিয়ে রাজীব গান্ধীর বিরুদ্ধে আন্দোলনে জাতীয় ফ্রন্ট তৈরি করেছিলেন জ্যোতি বসু, ভিপি সিং-রা। সেই ফ্রন্টকে বাইরে থেকে সমর্থন করেছিল বিজেপিও। বিবৃতিতে অশোক ঘোষ দাবি করেন, সেসময় জ্যোতিবাবু ও বাজপেয়ী একমঞ্চে আসার মানে এই নয় যে, বামপন্থীরা সাম্প্রদায়িক বিজেপিকে সমর্থন করেছিল। সেই যুক্তিতেই মমতা বন্দ্যোপাধ্যায়ের সঙ্গেও ঘনিষ্ঠতার পক্ষে সওয়াল করেছেন অশোক ঘোষ। ফলে প্রশ্ন উঠেছে, হঠাত্‍ কেন ব্যক্তিগত ঘটনাকে জ্যোতি বসুর জাতীয় মঞ্চের সঙ্গে তুলনা করলেন বর্ষীয়ান ফরওয়ার্ডব্লক নেতা? তবে কী বিজেপির বিরুদ্ধে লড়াইয়ে মমতাকেও পাশে পেতে চাইছেন তাঁরা?